Na osnovu člana 20a. Zakona o radu („Službene novine Federacije BiH“, broj: 26/16 i 89/18), člana 4. Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, broj: 4/19, 4/20, 11/20 i 5/21), člana 5. Pravilnika o radu JZU Dom zdravlja Živinice i Odluke o potrebi prijema u radni odnos broj: 02-3049/24 od 29.04.2024. godine, JZU Dom zdravlja Živinice, raspisuje

**JAVNI OGLAS**

**za prijem u radni odnos na neodređeno vrijeme**

Javni oglas se raspisuje za prijem u radni odnos na neodređeno vrijeme, bez probnog rada, za radna mjesta:

1. Doktor medicine - sedam radnika,
2. Doktor stomatologije - jedan radnik,
3. Medicinska sestra/tehničar - četiri radnika,
4. Stomatološka sestra - jedan radnik,
5. Čistačica - dva radnika.

**Kratki opisi poslova:**

1. Doktor medicine **–** Identifikuje faktore koji mogu ugroziti zdravlje, vrši preglede kojim se utvrđuje postojanje ili nepostojanje tjelesnih, odnosno psihičkih bolesti, tjelesnih oštećenja ili anomalija, vrši procjenu takvih stanja pomoću medicinskih dijagnostičkih instrumenata, postupaka i sredstava; utvrđuje potrebu i upućuje na dijagnostička i funkcionalna ispitivanja, vrši liječenje i rehabilitaciju, radi na sprečavanju bolesti, zdravstvenom odgoju i prosvjećivanju sa ciljem jačanja zdravlja stanovništva, propisuje lijekove i medicinska sredstva, izdaje liječnička uvjerenja, svjedodžbe, potvrde i mišljenja, obavlja i druge poslove u okviru svog zvanja i struke.
2. Doktor stomatologije – Obavlja poslove stomatološke djelatnosti; vrši pregled lica sa oboljenjem ili povredom zuba ili usne šupljine; dijagnosticira bоlеsti, pоvrеde, nеprаvilnоsti i dеfоrmitеte zubа i srоdnih strukturа u usnој duplji i vilici korištenjem dijagnostičkih mеtоdа kао štо su rеntgеni, histоriје bоlеsti itd.; daje nalog za obavljanje specijalističkih konsultativnih pregleda; dаjе аnеstеtike tоkоm liječenja i prеpisujе lijekove zа ublаžаvаnjе bоlа poslije liječenja; propisuje i ordinira medikamentoznu terapiju; vrši stomatološke intervencije (plombiranje, prekrivanje pulpe, vitalna i mortalna amputacija pulpe, liječenje gangrene simplex, lakših formi gingivita i stomatitisa) ekstrakcije zuba, incizije apcesa; vodi računa o kvalitetu izvršenih radova i potrošnji materijala; obavlja i druge poslove u okviru svog zvanja i struke .
3. Medicinska sestra/tehničar – Vrši prijem i provjeru zdravstvenih legitimacija i identiteta pacijenta, evidentira potrebne podatke u medicinsku dokumentaciju, vrši trijažu pacijenata, priprema pacijenta za pregled, priprema materijal, instrumente i sredstva za obavljanje pregleda, asistira pri pregledu, postupa prema utvrđenim pravilima i protokolima za provođenje zdravstvenih postupaka, primjenjuje, provodi i evidentira od doktora medicine ordinirane lokalne, peroralne i parenteralne terapije, vrši previjanje rana, inhaliranje, ispiranje uha i druge poslove iz domena medicinskog tehničara, vrši sterilizaciju instrumenata, materijala i drugih sredstava za rad, stara se o ispravnost aparata sa kojima se radi, kao i o čistoći ordinacije i radnog prostora i druge poslove u okviru svog zvanja i struke.
4. Stomatološka sestra - Priprеmа, čisti i stеrilizira stоmаtоlоške instrumеnte, оprеmu i mаtеriјаle kојi sе kоriste tоkоm prеglеdа i trеtmаnа liječenja pаciјеnаtа; priprema ordinaciju za rad i brine o higijeni ordinacije; vrši prijem i priprеmа pаciјеnаtа zа prеglеd ili trеtmаn uključuјući оbјаšnjаvаnjе prоcеdurа i prаvilnо pоziciоnirаnjе; pоmaže stоmаtоlogu tоkоm stоmаtоlоških prоcеdurа; vodi i čuva protokole, kartoteku i drugu stomatološku dokumentaciju u skladu sa propisima; obavlja i druge stručne poslove u okviru svog zvanja i struke.
5. Čistačica – Obavlja poslove čišćenja kao što su zidovi, prozori, stropovi i radne površine u prostorijama u kojima se obavlja zdravstvena djelatnost i drugim radnim prostorijama, zatim hodnicima, čekaonicama te u sanitarnim čvorovima i laboratorijima; uređuje krug ispred objekta Doma zdravlja i ambulanti; pomažu pri utovaru i istovaru materijala i dopremi na službe.

**Svi kandidati moraju ispunjavati opće uslove:**

* da su državljani Bosne i Hercegovine,
* da su zdravstveno sposobni za obavljanje poslova za koje se prijavljuju.

**Kandidati moraju ispunjavati posebne uslove:**

1. za radno mjesto Doktor medicine - VSS ili drugi ciklus visokog obrazovanja 360 ECTS bodova, medicinski fakultet, doktor medicine, položen stručni ispit, važeća licenca izdata od nadležne komore,
2. za radno mjesto Doktor stomatologije - VSS ili drugi ciklus visokog obrazovanja 360 ECTS bodova, stomatološki fakultet, doktor stomatologije ili dentalne medicine; položen stručni ispit; važeća licenca izdata od nadležne komore;
3. za radno mjesto Medicinska sestra/tehničar - SSS zdravstvenog smjera, stručno zvanje medicinska sestra/tehničar; položen stručni ispit; važeća licenca izdata od nadležne komore;
4. za radno mjesto Stomatološka sestra - SSS zdravstvenog smjera; stručno zvanje stomatološka sestra/tehničar, položen stručni ispit, važeća licenca izdata od nadležne komore - jedan radnik,
5. za radno mjesto Čistačica - NK, Osnovna škola.

Ispunjenost općih i posebnih uslova Javnog oglasa računa se danom predaje prijave na Javni oglas.

Prilikom prijave na Javni oglas, kandidati su obavezni dostaviti uredno popunjen i potpisan PRIJAVNI OBRAZAC (može se pronaći na web stranici JZU Dom zdravlja Živinice [www.dz-zivinice.ba](http://www.dz-zivinice.ba) ili preuzeti u prostorijama JZU Dom zdravlja Živinice) i uz isti dostaviti sljedeću dokumentaciju kao dokaz o ispunjavanju općih i posebnih uslova:

* **svi kandidati** su dužni dostaviti izvod iz matične knjige rođenih, uvjerenje o državljanstvu (ne starije od šest mjeseci), CIPS - Obavijest o evidenciji prebivališta/boravišta (PBA-3 obrazac),
* kandidati za radno mjesto **Doktor medicine** dužni su dostavitit diplomu o završenom medicinskom fakultetu, uvjerenje o položenom stručnom ispitu, licencu za samostalan rad,
* kandidati za radno mjesto **Doktor stomatologije** dužni su dostavitit diplomu o završenom stomatološkom fakultetu, uvjerenje o položenom stručnom ispitu, licencu za samostalan rad,
* kandidati za radno mjesto **Medicinska sestra/tehničar** dužni su dostaviti diplomu o završenoj školi zdravstvenog smjera zvanje medicinska sestra/tehničar, uvjerenje o položenom stručnom ispitu, licencu za samostalan rad,
* kandidati za radno mjesto **Stomatološka sestra/tehničar** dužni su dostaviti diplomu o završenoj školi zdravstvenog smjera zvanje stomatološka sestra/tehničar, uvjerenje o položenom stručnom ispitu, licencu za samostalan rad,
* kandidati za radno mjesto čistačica dužni su dostaviti svjedočanstvo/diplomu o završenoj osnovnoj školi.

Kandidati mogu ostvariti pravo na prvenstvo pri zapošljavanju u skladu sa Zakonom o dopunskim pravima branilaca i članova njihovih porodica ("Službene novine Tuzlanskog kantona", broj: 10/20, 14/22 i 9/23) ako uz PRIJAVNI OBRAZAC dostave dokaz da se nalaze na evidenciji Službe za zapošljavanje kao nezaposlena osobe (ne stariji od mjesec dana od dana raspisivanja Javnog oglasa), zatim dokaz (potvrdu, uvjerenje) kojim dokazuje status branioca ili člana porodice branioca i ovjerenu izjavu da im radni odnos, zasnovan po osnovu ranije ostvarenog prioriteta pri zapošljavanju, nije prestao njihovom krivicom ili da po prestanku radnog odnosa nisu ostvarili pravo na otpremninu, odnosno da nisu korisnici prava na porodičnu penziju.

Popunjen prijavni obrazac, zajedno sa traženim dokumentima, kandidati dostavljaju u zatvorenoj koverti, putem pošte ili lično, na adresu: JZU Dom zdravlja Živinice, Ul. Alije Izetbegovića br. 17, 75270 Živinice, sa naznakom “Prijava na Javni oglas za prijem u radni odnos na neodređeno vrijeme za radno mjesto \_\_\_\_\_\_\_\_\_\_\_ *(navesti naziv radnog mjesta na koje se prijava odnosi)* – Ne otvaraj“

Rok za prijavu kandidata na Javni oglas je osam dana od dana njegove objave u dnevnom listu „Dnevni avaz“. Svi dokumenti koji se dostavljaju uz prijavu na Javni oglas moraju biti u originalu ili ovjerenoj fotokopiji. Neuredne, nepotpune i neblagovremene prijave neće se uzimati u razmatranje. Proces izbora kandidata za prijem u radni odnos na radna mjesta pod tačkama 1, 2, 3 i 4. provešće se održavanjem pismenog i usmenog ispita sa svakim od kandidata a za radno mjesto pod tačkom 5. održavanjem usmenog ispita. Komisija za izbor kandidata za prijem u radni odnos će pisanim putem obavijestiti kandidate, čije su prijave uredne, potpune i blagovremene, o mjestu i vremenu održavanja pismenog ispita, o čemu će kandidati biti obavješteni i putem web stranice JZU Dom zdravlja Živinice [www.dz-zivinice.ba](http://www.dz-zivinice.ba), rubrika „Oglasi i obavještenja“.

Izabrani kandidati će biti u obavezi da, najkasnije u roku od osam dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje odgovara uslovima radnog mjesta za koje su izabrani.

JZU Dom zdravlja Živinice nema obavezu vraćanja dokumentacije kandidatima.

DIREKTOR

Primarijus

Doc.dr.med.sc Hidajet Rahimić,

spec. ginekologije i akušerstva

Broj: 02-3071/24

Živinice, 30.04.2024. godine